রাষ্ট্রপতির পরে বেতনবৃদ্ধি হতে চলেছে সাংসদদের। কেন্দ্রীয় সরকার সিদ্ধান্ত নিয়েছে, সাংসদদের বেতন ১০০ শতাংশ বাড়ানো হবে। এই বেতন কাঠামো চালু হলে সাংসদদের ‘বেসিক পে’ মাসে ৫০ হাজার থেকে বেড়ে হবে এক লাখ টাকা। সাংসদদের বেতনবৃদ্ধির প্রস্তাব করেছিলেন সংসদের বেতন ও ভাতাবৃদ্ধি সংক্রান্ত কমিটির প্রধান তথা বিজেপি সাংসদ যোগী আদিত্যনাথ। এই প্রস্তাবে সম্মত হয়েছে প্রধানমন্ত্রীর দফতর। বাড়তে চলেছে সাংসদদের ভাতার অঙ্কও।